Notitia quibus præsentibus Ansberto et Hildebrando, missis dominicis, seu ceteris personis qui ibidem aderant, ibique adveniens Moyses, advocatus Hildebranno comiti, die martis, Botedono villa, mallavit hominem aliquo nomine Dodono, quod servus erat domno Karolo de suum beneficium, de villa quæ dicitur Jovo, quæ est in pago qui dicitur Augustidunense super fluvium Vulraca. Tunc interrogatum fuit jam dicto Dodono quid dicere vellebat, sed ille jam dictus Dodo minime denegavit et ad pedes ipsius Moyse jactavit atque recredidit quod servus erat domno Karolo rege de jam dicta villa Jovo, deinde suum wadium dedit quæ negligens de ipso servitio fuit, qualiter sua lex est. His præsentibus: Signum Rotrico. Signum Alberico. Signum Richardo. Signum Ermenteo. Signum Erluino. Fredelus adpræsens fuit et subscripsit. Ansbertus subscripsit. Datum in mense febroario, anno XXVIII regnante domno Karolo nostro rege. † Magezenelinus ad præsens notitia scripsit et subscripsit.